இந்நிலையில் நிறைவேற்றப்பட்ட தீர்மானம் குறித்து பிரதமருக்கு முதலமைச்சர் கடிதம் எழுதியுள்ளார். அந்தக் கடிதத்தில் அணைகள் பாதுகாப்புச் வரைவுச் சட்டத்திற்கு மத்திய அமைச்சரவை ஒப்புதல் அளித்திருப்பது குறித்து ஏற்கனவே கடிதம் எழுதியிருப்பதை சுட்டிக்காட்டியுள்ளார். மாநிலங்களுக்கிடையில் அணைப் பாதுகாப்பு மசோதா தொடர்பான ஒத்த கருத்து ஏற்படும் வரை, அந்த வரைவு மசோதாவை நிறுத்தி வைக்கவேண்டும் எனக் குறிப்பிட்டுள்ளார். அத்துடன் மாநிலங்களை ஆலோசித்தே இந்தச் சட்டத்தை இயற்றவேண்டும் என்றும், மத்திய அரசை வலியுறுத்தி தமிழக சட்டப்பேரவையில் தீர்மானம் நிறைவேற்றப்பட்டிருப்பதை பிரதமருக்கு முதலமைச்சர் சுட்டிக்காட்டியுள்ளார். தமிழக சட்டப்பேரவையில் நிறைவேற்றப்பட்ட தீர்மானத்தின் நகலும் பிரதமருக்கு எழுதப்பட்டுள்ள கடிதத்துடன் இணைக்கப்பட்டுள்ளது.